పోల్
రాహుల్ సిప్లిగంజ్ ఇప్పటికే టికెట్ టు ఫినాలే సాధించి ఫైనల్‌కి చేరిన తొలి కంటెస్టెంట్‌ కాగా.. రెండో ఫైనలిస్ట్‌గా బాబా భాస్కర్ బెర్త్ కన్ఫామ్ చేసుకున్నారు. ఇక మిగిలిన నలుగురు అలీ, వరుణ్, శ్రీముఖి , శివజ్యోతిలలో ముగ్గురు మాత్రమే ఫైనల్‌కి వెళ్ళనుండగా.. ఈ నలుగురిలో ఒకరు ఈవారం ఎలిమినేట్ కానున్నారు.
అయితే ఈవారం ఓటింగ్ ప్రక్రియపై ఆడియన్స్ నుండి ఒపీనియన్‌ తీసుకుంటూ పోల్ నిర్వహించింది తెలుగు సమయం. ‘బిగ్ బాస్ 3 హౌస్ నుండి 14వ వారం ఎవరు ఎలిమినేట్ కాబోతున్నారు?’ అన్న ప్రశ్నపై ఆడియన్స్ క్లియర్ రిజల్ట్ ఇచ్చారు. ఈవారం ఎలిమినేట్ కాబోతున్నది శివజ్యోతి అంటూ తేల్చేశారు.
Read Also: బిగ్ బాస్ ఓటింగ్ రిజల్ట్: బై బై జ్యోతక్క.. తమ్ముడికీ తప్పని ముప్పు!
బిగ్ బాస్ తెలుగు ఓటింగ్
మొత్తంగా.. ఎవరు ఈవారం ఎలిమినేట్ కాబోతున్నారని ఆడియన్స్‌ని అడగ్గా.. 48 శాతం మంది శివజ్యోతి అని ఫిక్స్ అయ్యారు. ఇక ఆమె తరువాత స్థానంలో అలీ రెజా అని 25 శాతం మంది అభిప్రాయ పడ్డారు. ఇక వరుణ్ సందేశ్‌కి 10 శాతం, శ్రీముఖికి 9 శాతం.. అందరికంటే తక్కువగా బాబా భాస్కర్ ఎలిమినేట్ అవుతాడని 8 శాతం మంది మాత్రమే ఓట్ చేయడం విశేషం.
ఈ లెక్కన ప్రేక్షకుల నుండి అత్యధికంగా ఓట్లు బాబా భాస్కర్‌కి వస్తుండగా.. అతని తరువాతి స్థానంలో శ్రీముఖి ఉంది. వరుణ్ సందేశ్, అలీ రెజాలు మూడు నాలుగు స్థానాల్లో సేఫ్ అయ్యేట్టుగానే కనిపిస్తున్నా శివజ్యోతికి అతి తక్కువ ఓట్లతో ఈవారం ఎలిమినేట్ కావడం ఖాయంగానే కనిపిస్తోంది. అయితే రాహుల్ ఇప్పటికే ఫైనల్‌కి చేరుకోవడంతో పాటు ఈవారం నామినేషన్స్‌లో లేకపోవడంతో ఈ ఓటింగ్ వార్ నుండి తప్పించుకున్నాడు. మొత్తంగా ఫైనల్‌కి వెళ్లే టాప్ 5 కంటెస్టెంట్స్ రాహుల్, బాబా, శ్రీముఖి, వరుణ్, అలీలు అంటూ సోషల్ మీడియా పోల్ ఫలితాలు వెల్లడిస్తున్నాయి. శివజ్యోతి నెంబర్ 6 పొజీషన్‌తో 14 వారం వెనుతిరగనుందని పోల్ రిజల్ట్‌ని బట్టి తెలుస్తోంది. చూడాలి మరి ఈ పోల్స్ నిజం అవుతాయో లేక చివర్లో బిగ్ బాస్ ట్విస్ట్ ఇచ్చి అంచనాలకు తారుమారు చేస్తారో.